CELEX: 62009CN0464
Language: sk
Date: 2009-11-25 00:00:00
Title: Vec C-464/09 P: Odvolanie podané 25. novembra 2009 : Holland Malt B.V. proti rozsudku Súdu prvého stupňa (štvrtá komora) z  9. septembra 2009 vo veci T-369/06, Holland Malt B.V./Komisia Európskych spoločenstiev

30.1.2010   
            
            
               SK
            
            
               Úradný vestník Európskej únie
            
            
               C 24/38
            
         Odvolanie podané 25. novembra 2009: Holland Malt B.V. proti rozsudku Súdu prvého stupňa (štvrtá komora) z 9. septembra 2009 vo veci T-369/06, Holland Malt B.V./Komisia Európskych spoločenstiev
   (Vec C-464/09 P)
   2010/C 24/67
   Jazyk konania: angličtina
   
      Účastníci konania
   
   
      Odvolateľka: Holland Malt B.V. (v zastúpení: O. W. Brouwer, A.C.E. Stoffer, P. Schepens, advocaten)
   
      Vedľajší účastníci konania: Komisia Európskych spoločenstiev, Holandské kráľovstvo
   
      Návrhy odvolateľky
   
   Odvolateľka tvrdí, že Súdny dvor by mal:
   
               —
            
            
               zrušiť body 168 až 180 rozsudku Súdu prvého stupňa,
            
         
               —
            
            
               vrátiť vec Súdu prvého stupňa alebo zrušiť rozhodnutie Komisie, a
            
         
               —
            
            
               zaviazať Komisiu na náhradu trov konania.
            
         
      Odvolacie dôvody a hlavné tvrdenia
   
   Odvolanie smeruje proti rozsudku Súdu prvého stupňa z 9. septembra 2009 vo veci T-369/06, Holland Malt B.V./Komisia (ďalej len „rozsudok“), ktorým sa zamietla žaloba spoločnosti Holland Malt proti rozhodnutiu Komisie, podľa ktorého podpora poskytnutá odvolateľke predstavovala nezlučiteľnú štátnu pomoc. Odvolateľka tvrdí, že Súd prvého stupňa sa pri zamietnutí žaloby dopustil nesprávneho právneho posúdenia a procesného pochybenia. V tejto súvislosti uvádza tieto odvolacie dôvody:
   
               A.
            
            
               Súd prvého stupňa sa dopustil nesprávneho právneho posúdenia v bodoch 169 až 180 rozsudku, keď podal nesprávny výklad článku 87 ods. 3 písm. c) ES (1) a nesprávny výklad usmernení Spoločenstva o štátnej pomoci v odvetví poľnohospodárstva a nesprávne ich uplatnil. V tejto súvislosti odvolateľka vytýka aj nekonzistentné a nedôsledné odôvodnenie; a
            
         
               B.
            
            
               Súd prvého stupňa sa dopustil procesnej chyby v bode 168 rozsudku, keď nesprávne pochopil a skreslil jedno z tvrdení odvolateľky, čo nepriaznivo ovplyvnilo jej záujmy.
            
         
      (1)  Ú. v. ES C 321 E, s. 76.